DDie pryse is geborg deur Sapex, 'n sagtevrugte bemarkingsmaatskappy, en het 'n besoek aan Johannesburg ingesluit. Daar het die wenners eers 'n besoek afgelê aan die enorme Munisipale sagtevrugte mark in City Deep. Die mark is die grootste in Afrika. Die wenners het die geleentheid gehad om die hele ketting waardeur varsprodukte beweeg te sien, vanaf die aankoms en verkoeling tot waar die verkope en versending plaasvind. Daarna is hul na Pick n Pay se distribusiesentrum waar die kleinhandelproses ondersoek is. Volgens een van die wenners, Antonie September, is dit belangrik vir hulle om te weet wat met die produk gebeur vandat dit die plaas verlaat tot en met die verkoop daarvan.